ร้านค่อนข้างเล็กนิดนึง มองเห็นยาก มีที่จอดรถด้านข้างร้าน ( เสียเงิน )
ด้านในร้านมีสองชั้น ที่นั่งมีไม่มากเท่าไร เพราะค่อนข้างแคบ บรรยากาศดูสบายๆ แสงดี ค่อนข้างเหมาะสำหรับถ่ายรูป ขนมเป็นขนมหวานหน้าตาแปลกใหม่ ไม่เคยเห็นที่ไหน มีทั้งไอศกรีม น้ำแข็งใส โมจิ ชาไข่มุก ชีสเค้ก ฯลฯ
เหตุผลที่ให้ 2 ดาว ความคิดเห็นส่วนตัวคิดว่า มันยังไม่ถูกใจเท่าไร
ขนมรูปร่างน่าตาน่ารับประทาน ต่างกับรสชาติ ที่ไม่ค่อยถูกปากเท่าไร
ฮอกไกโดชีสเค้ก ไม่มีความเปรี้ยว ไม่สมกับเป็นชีสเค้ก แถมกว่าครึ่งก้อนยังเป็นบัตเตอร์เค้ก
น้ำแข็งใส เป็นรสชานม แต่ไม่ค่อยหวานเท่าไร จืดๆ คนไม่ชอบหวานน่าจะชอบอยู่
ส่วนชาเขียวนม เขียนในเมนูว่า มัทฉะ แต่เอาจริงๆ รสชาติเหมือนชาเขียวบ้านเราเลย แถมราคาปาไป 80 บาท เพิ่มไข่มุกอีก 15 บาท และยังจืดสุดๆเหมือนน้ำเปล่า
โดยรวมมื้อนี้หมดไป 300 กว่าบาท คิดว่ายังไม่คุ้มกับขนมที่ได้ค่ะ